**Horúca a vzrušujúca Veľká cena SR**

**Orechová Potôň, 20.8.2023 – 14. ročník najväčších automobilových pretekov na Slovensku OMV MAXXMOTION VEĽKÁ CENA SR (18.-20.8) patril dozaista k tým najhorúcejším. Nebolo to len tým dianím na dráhe, ale aj naozaj samotným subtropickým počasím, ktoré počas víkendu panovalo a dokonale preverilo ako autá, tak aj ich jazdcov.**

Do pretekov viacerých šampionátov Európy sa prihlásilo celkovo 130 vozidiel a tímov. O cenné body sa tak súperilo v rámci Stredoeurópskej trofeje FIA (FIA CEZ) v šprintoch aj vo vytrvalosti, ďalej národných okruhových šampionátov Slovenska, Česka, Maďarska, Slovinska, Chorvátska, Rakúska a Poľska. Pohárové seriály doplnil Fiat Abarth Cup, Renault Clio Cup a Mazda MX-5 Cup

V šprintových pretekoch Divízie 5 si víťazné poháre Ceny relácie Pozor zákruta! podelili dva prototypy Ligier LMP3. V sobotu český pretekár **Dan Skočdopole** pred **Mirom Konôpkom**, v nedeľu si poradie vymenili po penalizácii českého jazdca za uliaty štart. V vytrvalostných pretekoch v sobotu večer skončil prvý **Miro Konôpka** z tímu ARC Bratislava po tvrdom súboji, pri ktorom došlo aj ku kontaktu.

Zaujímavé preteky sme videli aj v triede GT3. V sobotu získal pekné víťazstvo Slovák **Zdeno Mikuláško** na Lamborghini Huracán GT3 tímu ARC Bratislava pred Filipom Salaquardom na Audi R8 a naším **Štefanom Rosinom na BMW M4 GT3 tímu Trevor Racing**. V nedeľu štartoval v tomto aute fínsky továrenský jazdec BMW Jesse Krohn, víťaz 24h Daytona z roku 2020. Zdeno Mikuláško ho za sebou dokázal udržať až do posledných minút, keď na trať vyšiel Safety car. Preteky tak vyhral Poliak Korzeniowski pred Mikuláškom a Krohnom.

Vo vytrvalostných pretekoch zvíťazil v triede GT3 práve spomínaný **Jesse Krohn v slovenskom tíme Trevor Racing na BMW M4 GT3**. Na peknom treťom mieste v triede TC-3500 skončila dvojica **Maťo Homola –Viktor Mráz na Hyundai i30N**.

Pekné súboje počas oboch šprintových pretekov predvádzali súrodenci **Sikhartovci v MX-5 Cupe 2,0**. V sobotu vyhral **Simon pred Matejom**, tretí bol Rudolf Beňo. V nedeľu si menili pozície prakticky v každom kole, no napokon **zvíťazil Matej Sikhart** o 97 tisícin sekundy pred Simonom. V MX-5 Cupe 1,6 bral dva poháre za triumf **Tomáš Kameništiak**, ktorý po oba dni vyhral pred **Tomášom Kazárkom a Markom Kazárkom.**

V Clio Cupe v rámci ESET Cup Series išiel skvele **Adam Konôpka z ARC Bratislava**. V sobotu skončil na 3. mieste za už istým šampiónom Martinom Kadelčíkom a Nemcom Michaelom Hulmom. V nedeľu nestačil už len na Kadlečíka, Hulma zdolal po peknom súboji. V slovenskom hodnotení skončil druhý Ondrej Fekete a tretí Radoslav Obrtal.

Diane na dráhe dopĺňal počas celého víkendu bohatý sprievodný program v celom areáli. Najväčším lákadlom pre prítomných divákov bola určite letecká show jednoprúdovej podzvukovej stíhačky L29 Delfín, ktorá odštartovala najsilnejšie a najpočetnejšie štartové pole týchto divízii doteraz (D4/D5). Pozornosti sa tešili aj dve originálne Dakarské TATRY Kazarka tímu, ktoré sa predviedli počas spanilej jazdy po okruhu, na deti zase čakalo množstvo atrakcií v detskej zóne.

Najbližším oficiálnym podujatím na okruhu SLOVAKIA RING budú Majstrovstvá zóny v strednej Európy v Rallycrosse (7.-8.10), predchádzať im ešte bude tradičné podujatie Powerst (1.9).

Viac informácii a výsledky nájdete [TU.](https://slovakiaring.sk/sk/omv-maxxmotion-velka-cena-slovenskej-republiky-2023)

*\*\*\**

***Okruh SLOVAKIA RING / Areál SLOVAKIA RING***

*SLOVAKIA RING je profesionálny pretekársky okruh s licenciou FIA 2. stupňa, jediný svojho druhu na Slovensku. S celkovou dĺžkou 5922 m sa radí medzi najdlhšie v Európe. Kvalitatívnymi a bezpečnostnými parametrami vytvára okruh zázemie pre prestížne svetové šampionáty pod hlavičkami FIA a FIM. Od roku 2010 prináša podujatia pre profesionálnych jazdcov, amatérov, firmy a širokú verejnosť.*

*SLOVAKIA RING pri Orechovej Potôni predstavuje jedinečný areál - jediný svojho druhu na Slovensku. Ponúka možnosti jazdiť na profesionálnom automotodróme, zdokonaliť sa v škole bezpečnej jazdy, vyskúšať si terénnu jazdu vo vynovenom* ***off-road areáli*** *a užiť si relax v hoteli. Súčasťou širšieho areálu je aj* ***Malkia Park*** *-**útočisko pre exotické zvieratá. K novým atrakciám patrí tiež* ***Vojenské múzeum.*** *Pre všetkých, ktorí si chcú preveriť a zdokonaliť svoje jazdecké zručnosti - či už na aute alebo motocykle, je pripravené profesionálne* ***CENTRUM BEZPEČNEJ JAZDY*** *s najmodernejším tréningovým cvičiskom v strednej Európe. Po aktívnom výkone si môžete dopriať výdatný obed či večeru v reštaurácii Ring a* ***Hoteli Ring\*\*\*****, ktorý ponúka komfortné ubytovanie. Poslednou akvizíciou v areáli je špičkové* ***Slovenské motokárové centrum*** *a jeho vonkajšia dráha dlhá 1170m. To ponúka bezkonkurenčný priestor pre aktívne jazdy na motokárach pre deti, dospelých ale aj majiteľov vlastných motokár. Centrum a dráha je ako jediná na Slovensku homologizovaná licenciou CIK-FIA.*

**GENERÁLNYM REKLAMNÝM PARTNEROM OKUHU JE OMV SLOVENSKO.**

**Ďalšie informácie:**

|  |  |
| --- | --- |
| Ing. Peter Pecze Marketing Director, SLOVAKIA RING mobil: +421 911 423 134 e-mail: pecze@slovakiaring.sk |  |